钦定古今图书集成/明伦汇编/闺媛典/第040卷 > 钱珍妻顾氏
## 钦定古今图书集成/明伦汇编/闺媛典/第040卷 > 钱珍妻顾氏

按《苏州府志》：“顾氏名淑清，常熟钱珍妻。元季张氏之
乱，游兵剽掠，举家逃难。珍前妻邵遗一子名友安，顾
氏子名虎，俱在襁褓，欲负与俱，力不能胜，乃弃虎于
强家湾，抱友安入江阴城七日，兵退而归。乡里咸称
其贤，方之鲁义姑云。淑清后生二子，友仁、友义皆成
立。年八十四终。”